
_START_ARTICLE_
Lasse Quvang Rasmussen
_START_SECTION_
Politisk karriere
_START_PARAGRAPH_
Lasse Quvang Rasmussen var til Europaparlamentsvalget i 2014 kandidat for Socialdemokraterne. Her fik han 12.412 stemmer. Han blev dog ikke valgt ind. _NEWLINE_Inden han blev valgt til forbundsformand for DSU, var han ansat som politisk medarbejder samme sted, men trak sig fra stillingen da han i januar 2016 offentliggjorde sit kandidatur.
_START_SECTION_
Afgang i utide
_START_PARAGRAPH_
Den 24. november 2017 trak han sig tilbage fra formandsposten i utide. Den officielle forklaring var i første omgang, at han var "overbelastet og udmattet". Godt et år senere blev det offentligt kendt, at fratrædelsen skyldtes nogle episoder, hvor han havde optrådt grænseoverskridende overfor kvindelige DSU-medlemmer.